Այն ինչ սկսվեց որպես ողջունելի եւ ուշացած քայլ եւ պաշտպանության արժանացավ ինչպես Հայաստանում, այնպես էլ Սփյուռքում, կարծես կորցնում է կիզակետում լինելու իր հատկությունը, եւ կառավարման ու քաղաքականության ոլորտներում փորձառության պակասը զգացնել է տալիս: Նախկին նախագահ Ռոբերտ Քոչարյանի եւ ՀԱՊԿ գլխավոր քարտուղարի դեմ հարուցված մեղադրանքներն ու Ռուսաստանի արտգործնախարար Սերգեյ Լավրովի մտահոգիչ հայտարարությունը ստիպում են մեզ հարց տալ, թե ո՞րն է այս կառավարության երկարաժամկետ մարտավարությունը, եթե անշուշտ կա նման բան, հատկապես որովհետեւ մինչ օրս չկա քաղաքական որոշակի գաղափարախոսություն ձեռնարկված գործողությունների ետեւում: Ոչ էլ գործողությունների փոխկապակցված ծրագիր: